Стивън Спендър
Тялото ти е звезди…

Превод от английски: Василка Хинкова, Владимир Филипов, —

chitanka.info

Тялото ти е звезди, чиито милиони тук светят:

загубен съм на това небе посред клоните,

до гърдите ми слязло, в ноздрите ми, тука,

гдето наште ръце огромни като огнени потоци лежат.

Как би свършило туй? Моето изцеление изпълва нощта

и окачва знамената си в светове, дето не ще надзърна.

Наште движения обгръщат пространството, а когато ний се целуваме,

мигът се разраства — годините да обгърне.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.